**UPRAVNO VIJEĆE TOČKA 3. DNEVNOGA REDA**

**20. SJEDNICA 26.10.2022. godine**

**PRIJEDLOG REBALANSA FINANCIJSKOG PLANA PRIHODA I RASHODA   
NASTAVNOG ZAVODA ZA JAVNO ZDRAVSTVO „DR. ANDRIJA ŠTAMPAR“  
ZA 2022. GODINU**

Dana 27. prosinca 2021. godine na 4. sjednici Upravnog vijeća donesen je Financijski plan prihoda i rashoda, Plan nabave materijala, energije i usluga i Plan nabave dugotrajne nefinancijske imovine za 2022. godinu.

Na 13. sjednici održanoj 03. svibnja 2022. godine Upravno vijeće Zavoda usvojilo je prijedlog rebalansa Financijskog plana prihoda i rashoda, Plana nabave materijala, energije i usluga i Plana nabave dugotrajne nefinancijske imovine.

Poštujući načelo uravnoteženosti financijskoga plana predlažu se izmjene i dopune financijskog plana i iste su prikazane na računima iz računskog plana proračuna sukladno ekonomskoj klasifikaciji.

Prijedlog rebalansa Nastavnog zavoda za javno zdravstvo „Dr. Andrija Štampar“ (u daljnjem tekstu Zavod) za 2022. godinu sadrži prijedloge rebalansa:

* financijskog plana prihoda i rashoda
* plana nabave materijala, energije i usluga
* plana nabave dugotrajne nefinancijske imovine

**REBALANS PLANA PRIHODA POSLOVANJA ZA 2022. GODINU**

Prema prijedlogu Rebalansa plana prihoda poslovanja planira se godišnje ostvarenje prihoda poslovanja u iznosu 182.600.000,00 kn što je za 21.255.000,00 kn ili 10,43 % manje u odnosu zadnje usvojeni plan.

Značajne izmjene predlažu se na ovim računima:

63821 - Kapitalne pomoći iz državnog proračuna temeljem prijenosa EU sredstava; predlaže se smanjenje za 7.150.000,00 kn. Obzirom na trajanje postupaka nabave i kašnjenja u isporuci namještaja, laboratorijske opreme i ostale dugotrajne nefinancijske imovine vezane za Centar za sigurnost i kvalitetu hrane nije realno planirati odobrenje nastalih troškova do kraja 2022. godine. Projekt „Centar za sigurnost i kvalitetu hrane“ traje do 31.12.2022. godine. Prihod koji je bio planiran za 2022. godinu ostvarit će se u 2023. godini.

66151 - Prihodi od pruženih usluga; predlaže se smanjenje za 28.005.000,00 kn radi usklađenja planiranih iznosa s ostvarenjem u proteklom izvještajnom razdoblju.

67311 - Prihodi od HZZO-a na temelju ugovornih obveza, predlaže se povećanje za 11.000.000,00 radi usklađenja planiranih iznosa s ostvarenjem u proteklom izvještajnom razdoblju.

**REBALANS PLANA RASHODA POSLOVANJA ZA 2022. GODINU**

Prema prijedlogu rebalansa plana rashoda poslovanja planira se godišnje ostvarenje rashoda poslovanja u iznosu 162.257.252,00 kn. Taj iznos manji je za 10.476.686,00 kn ili 60,6% u odnosu na zadnje usvojeni plan za 2022. godinu.

Rebalans plana predlaže se radi:

* izmjena plana nabave materijala energije i usluga
* radi usklađenja planiranih iznosa s ostvarenjem u proteklom izvještajnom razdoblju
* izmjene propisa

Rashodi za zaposlene planiraju se ostvariti u iznosu 93.090.000,00 kn što je za 5.870.000,00 kn manje u odnosu na usvojeni plan. Smanjenje rashoda za plaće (311) rezultat je prije svega smanjenog intenziteta prekovremenog rada i rada u pripravnosti.

Povećanje ostalih rashoda za zaposlene rashoda (312) predlaže se temeljem izmjene Pravilnika o porezu na dohodak (NN 112/2022). Izmjena Pravilnika dio je paketa mjera Vlade RH za ublažavanje negativnog utjecaja inflacije i povećanja cijena energenata na standard građana i poslovanje poslovnih subjekata. Izmjenom Pravilnika povećan je iznos neoporezivih primitaka što za poslodavce predstavlja fiskalnu olakšicu i omogućuje (ne obvezuje) dodatne isplate odnosno povećanja određenih neoporezivih primitaka.

Izmjene financijskog plana rashoda poslovanja predlažu se na računima 32 – Materijalni rashodi u dijelu rashoda za uredski materijal i ostale materijalne rashode; materijal i sirovine; energiju; materijal i dijelove za tekuće i investicijsko održavanje; sitni inventar i auto gume; službenu, radnu i zaštitnu odjeću i obuću; usluge telefona, pošte i prijevoza; usluge tekućeg i investicijskog održavanja; usluge promidžbe i informiranja; komunalne usluge; zdravstvene usluge; računalne usluge i ostale usluge i rezultat su izmjena i dopuna plana nabave materijala, energije i usluga.

Rashodi poslovanja financiranju se u cijelosti iz ostvarenih prihoda poslovanja.

**REBALANS PLANA RASHODA ZA NABAVU NEFINANCIJSKE IMOVINE ZA 2022. GODINU**

Prema prijedlogu rebalansa plana rashoda za nabavu nefinancijske imovine planira se godišnje ostvarenje rashoda u iznosu 31.717.688,00 kuna.

Prijedlog rebalansa rashoda za nabavu nefinancijske imovine temelji se na izmjenama plana nabave dugotrajne nefinancijske imovine.

Rashodi za nabavu nefinancijske imovine financiraju se ostvarenih prihoda poslovanja i prenesenog viška prihoda iz ranijih razdoblja u iznosu 11.374.393,26 kn.

Ravnatelj

prof.prim.dr.sc. Branko Kolarić, dr.med

Privitak:

1. *Rebalans Financijskoga plana za 2022. godinu – Opći dio;*
2. *Rebalans Financijskoga plana prihoda i rashoda za 2022. godinu;*
3. *Rebalans Plana nabave materijala, energije i usluga za 2022. godinu;*
4. *Rebalans Plana nabave dugotrajne nefinancijske imovine za 2022. godinu.*